stanford-oval/wikipedia huggingface dataset:
พระเผด็จ ทตฺตชีโว
สมณศักดิ์ในอดีต

พระทัตตชีโว ได้รับโปรดเกล้าฯ พระราชทานสมณศักดิ์ ดังนี้
ในพระราชพิธีมหามงคลเฉลิมพระชนมพรรษา 5 รอบ 12 สิงหาคม พ.ศ. 2535 เป็นพระราชาคณะชั้นสามัญ ฝ่ายวิปัสสนาธุระ ที่ พระภาวนาวิริยคุณ
5 ธันวาคม พ.ศ. 2556 เป็นพระราชาคณะชั้นราช ฝ่ายวิปัสสนาธุระ ที่  พระราชภาวนาจารย์ ไพศาลศาสนกิจ มหาคณิสสร บวรสังฆาราม คามวาสี
7 มีนาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร โปรดเกล้าฯ ให้ถอดถอนจากสมณศักดิ์
ตำแหน่ง

รองเจ้าอาวาสวัดพระธรรมกาย
รองประธานมูลนิธิธรรมกาย
President of Dhammakaya International Society of North America and Europe
รองหัวหน้าพระธรรมทูต สาย 8
รางวัล

ได้รับพระราชทานรางวัลเชิดชูเกียรติผู้ทำคุณประโยชน์ต่อพระพุทธศาสนา (เสมาธรรมจักร)  สาขาการเผยแพร่พระพุทธศาสนาในประเทศ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 29 พฤษภาคม พ.ศ. 2536
ผลงานที่สำคัญ

เป็นกำลังสำคัญในการบุกเบิกสร้างวัดพระธรรมกาย  และพัฒนาวัดจนเจริญก้าวหน้า  และสามารถขยายศูนย์สาขาออกไปอีกมากมาย ทั้งในประเทศและต่างประเทศ
เป็นผู้ให้การอบรมศีลธรรมและการเจริญสมาธิภาวนาแก่พุทธศาสนิกชนที่เดินทางมายังวัดพระธรรมกายเป็นประจำทุกวันอาทิตย์และวันสำคัญทางพระพุทธศาสนา  ตลอดจนได้รับอาราธนาไปแสดงธรรมตามสถานที่ต่างๆ เช่น หน่วยงานราชการ สถานศึกษา สถานีวิทยุกระจายเสียง สถานีวิทยุโทรทัศน์ ฯลฯ
มีผลงานการเทศน์สอนที่เรียบง่ายเป็นหนังสือ เทป  วีดีโอเทปมากมาย เช่น มงคลชีวิต โอวาทปาติโมกข์ พระแท้ เสขิยวัตร ธัมมจักกัปปวัตตนสูตร เจริญรอยตามบาทกษัตรา นิทานชาดก ก่อนไปวัด การทำบุญทำทานที่สมบูรณ์แบบ คนดีที่โลกต้องการ แด่นักสร้างบารมี หลักการบริหารตามแบบพุทธวิธี แม่แบบคนดี คัมภีร์กู้วิกฤตชาติ คัมภีร์ปฏิรูปมนุษย์ รัฐศาสตร์เชิงพุทธ หลวงพ่อตอบปัญหา วิสัยบัณฑิต การบ้าน 10 ข้อ  เพื่อการบรรลุธรรม เข้าไปอยู่ในใจ ความดีสากล 5 ประการ  ฯลฯ
เป็นผู้นำศาสนาพุทธไปเผยแพร่ให้กว้างไกลในนานาประเทศ
ดูเพิ่ม

วัดพระธรรมกาย
มูลนิธิธรรมกาย
งาน (กิจกรรมของมนุษย์)

คนงานเครื่องบินในช่วงสงครามโลกครั้งที่ 2 ในเทกซัส ค.ศ. 1942
งาน คือกิจกรรมที่ผู้ทำงานทำเพื่อความต้องการและความปรารถนาของตนเอง ผู้อื่น หรือองค์กร ในบริบททางเศรษฐศาสตร์ งานสามารถมองได้ว่าเป็นกิจกรรมของมนุษย์ทำเพื่อให้เกิดสินค้าและบริการ ในระบบเศรษฐกิจ
งานมีอยู่ในสังคมมนุษย์ทุกรูปแบบ ไม่ว่าจะเป็น งานที่ได้รับค่าจ้างหรือไม่ได้รับค่าจ้าง ตั้งแต่เก็บของป่าล่าสัตว์จากทรัพยากรธรรมชาติ ไปจนถึงการทำงานด้าน เทคโนโลยีที่ซับซ้อนซึ่งทดแทนการทำงานทางกายภาพ เกษตรกรรม อุตสาหกรรม งานทุกประเภทเว้นแต่งานสุดพื้นฐานจะต้องอาศัยทักษะ เครื่องมือ และทรัพยากรอื่น ๆ ที่เฉพาะเจาะจง เช่น วัสดุสำหรับการผลิตสินค้า มนุษย์ได้พัฒนาองค์การต่าง ๆ มากมายเพื่อการประสานงานการทำงานเป็นกลุ่ม เช่น โครงการของรัฐบาล องค์การไม่แสวงหากำไร สหกรณ์ และบริษัทต่าง ๆ
เรวัตร์ พันธุ์พิพัฒน์

เรวัตร์ พันธุ์พิพัฒน์ นักเขียนชาวไทย ได้รับรางวัลซีไรต์จากเรื่องแม่น้ำรำลึก ชื่อเล่นว่า โย เป็นชาว ตำบลวังลึก อ.สามชุก จังหวัดสุพรรณบุรี เกิดเมื่อวันที่ 9 พฤศจิกายน พ.ศ. 2509  เรียนจบมัธยม 6
โรงเรียนสามชุกรัตนโภคาราม เริ่มต้นงานเขียน เมื่อพ.ศ. 2528 ไปพร้อมๆกับการผันตัวเองไปเป็นชาวไร่ เคยมีประสบการณ์เข้มข้นจากการ
เป็นทหารเกณฑ์ คนงานในโรงงานผลิตรองเท้า คนดูแลสวน ปัจจุบันเขาเดินทางกลับบ้านเกิดที่ท้องทุ่งศรีประจันต์ ทิ้งกายอุทิศใจให้กับผืนแผ่นดิน
ดำเนินชีวิตเป็นเกษตรกรธรรมชาติ ผลงานเขียนรวมบทกวีมีตั้งแต่ปี 2538 ในเรื่อง "บ้านแม่น้ำ",ปี 2545 "ชีวิตสำมะหาอันใด" 
ซึ่งเคยเข้ารอบ 7 เล่มสุดท้ายรางวัลซีไรท์ในปี 2545 และปี 2546 "นักปั้นน้ำ" และล่าสุดกับ "แม่น้ำรำลึก"
"แม่น้ำรำลึก" ของเรวัตร์ พันธุ์พิพัฒน์ คว้ารางวัลรางวัลวรรณกรรมสร้างสรรค์ยอดเยี่ยมแห่งอาเซียนหรือซีไรท์ ประจำปี 2547 
"เนาวรัตน์ พงษ์ไพบูลย์" อดีตกวีซีไรท์ หนึ่งในคณะกรรมการ ตัดสินกล่าวว่า กวีพนธ์นี้มีความงามทั้งด้านวรรณศิลป์และเนื้อหา โครงเรื่องมีเอกภาพ โดดเด่นด้านจินตภาพ เนื้อหาที่เป็นการนำเสนอวัยเยาว์อัน กระจ่างในความทรงจำ อ่านแล้วกินใจ บางบทถึงกับน้ำตาซึม ความงามของหนังสือ
เล่มนี้ สรุปได้เป็น 4 ประการหลักคือ 1. เป็นกวีที่มีชั้นเชิงและวรรณศิลป์สูง 2.เป็นกวีที่สามารถสร้างจิตนการให้ผู้อ่านอย่างกว้างไกลและลุ่มลึก
3. มีศิลปะในการนำเสนอแบบเดียวกันกับเรื่องสั้นที่โดดเด่นมาก อีกทั้งยังเป็นกวีที่ไม่จงใจกำหนดความรู้สึกให้แก่ผู้อ่าน
และ 4.มีความเป็นเอกภาพสูง
ตำรวจศาล (ประเทศไทย)

| ตำรวจศาล Court Marshal |
| --- | --- |
อาร์มเจ้าพนักงานตำรวจศาล
ตราสัญลักษณ์ศาลยุติธรรม
ชื่อทางการ: เจ้าพนักงานตำรวจศาล
คำขวัญ: รักษาความสงบ เคารพคำสั่งศาล คุ้มครองตุลาการ เป็นเจ้าพนักงานที่ดี
ข้อมูลองค์กร
ก่อตั้ง: 15 เมษายน พ.ศ. 2562
เจ้าหน้าที่: 311 นาย
โครงสร้างเขตอำนาจ
เขตอำนาจในการปฏิบัติการ: ศาลยุติธรรมและตามคำสั่งศาล
บัญญัติตราสาร: พระราชบัญญัติเจ้าพนักงานตำรวจศาล พ.ศ. 2562
ลักษณะทั่วไป: ตำรวจ
สำนักงานใหญ่: ศาลอาญา (อาคารจอดรถ ชั้น 2) ถนนรัชดาภิเษก แขวงจอมพล เขตจตุจักร กรุงเทพมหานคร 10900
 
ผู้บริหารหน่วยงาน: เหรียญทอง เพ็งพา, ผู้อำนวยการศูนย์รักษาความปลอดภัย
หน่วยงานปกครอง: ศาลยุติธรรม
ส่วนงาน:  •  7 ส่วนงาน
บทความนี้เกี่ยวกับตำรวจศาลในประเทศไทย สำหรับความหมายอื่น ดูที่ ตำรวจศาล
ตำรวจศาล (อังกฤษ: Court Marshal) ในประเทศไทย เป็นข้าราชการศาลยุติธรรม ตำแหน่ง เจ้าพนักงานตำรวจศาล สังกัดศูนย์รักษาความปลอดภัย ศาลยุติธรรม ซึ่งเลขาธิการสำนักงานศาลยุติธรรมได้แต่งตั้งให้ปฏิบัติหน้าที่ตามพระราชบัญญัติเจ้าพนักงานตำรวจศาล พ.ศ. 2562 มาตรา 5 แต่ไม่ใช่ข้าราชการตำรวจที่ขึ้นตรงต่อสำนักงานตำรวจแห่งชาติ ตามพระราชบัญญัติตำรวจแห่งชาติ พ.ศ. 2547 แต่อย่างใด
ความเป็นมา

ตำรวจศาลในประเทศไทย ถูกพูดถึงในหน้าสื่อเมื่อปี พ.ศ. 2557 โดย นายหัสวุฒิ วิฑิตวิริยกุล ประธานศาลปกครองสูงสุดในขณะนั้น ในการแถลงข่าวผลการดำเนินงานครบรอบ 13 ปีของศาลปกครอง ซึ่งพูดถึงระบบตำรวจศาลในต่างประเทศว่าควรนำมาปรับใช้ในประเทศไทยเพื่ออารักขาและรักษาความปลอดภัยแก่บุคลากรและตุลากร เนื่องจากในขณะนั้นมีการคุกคามกระบวนการยุติธรรมอย่างชัดเจนในหน้าสื่อมวลชน ทั้งการเดินทางไปปิดล้อมที่พัก การคุกคามต่อตัวบุคคล และการคุกคามอื่น ๆ ซึ่งส่งผลต่อกระบวนการพิจารณาคดีให้ไม่มีความเป็นธรรม หากมีการจัดตั้งตำรวจศาลขึ้นก็จะสามารถพิจารณาคดีต่าง ๆ ได้อย่างเป็นธรรม เที่ยงตรง และแก้ไขปัญหาได้อย่างสันติวิธี โดยอาศัยกำลังเจ้าหน้าที่จากภายใน เนื่องจากทุกวันนี้เวลามีเหตุก็จะมีการส่งเจ้าหน้าที่มาเป็นครั้งคราวตามการร้องขอ ซึ่งไม่เพียงพอต่อความมั่นใจในการปฏิบัติงาน หากจัดตั้งขึ้นมาแล้วก็จะเป็นประโยชน์ต่อบุคลากรในองค์กรตุลาการมากขึ้น
นอกจากนี้ยังมีกรณีการกระทำผิดภายในเขตพื้นที่ศาลหลายกรณี อาทิ กรณีผู้ต้องหามีอาการมึนเมาและอาละวาดในบริเวณศาล กรณีผู้ต้องหาใช้อาวุธมีดแทงตำรวจที่ควบคุมตัวเข้ามาในพื้นที่ศาลจังหวัดพัทยาแล้วใช้อาวุธปืนยิงเพื่อหลบหนี ทำให้ตำรวจศาลมีความจำเป็นในการอุดช่องว่างที่เกิดขึ้นในระหว่างกระบวนการควบคุมตัวของศาล
ในส่วนของการควบคุมตัวผู้ต้องหาหรือจำเลย มีเจ้าหน้าที่จากกรมราชทัณฑ์ดูแลรับผิดชอบ เจ้าหน้าที่ตำรวจท้องที่ของสำนักงานตำรวจแห่งชาติในการควบคุมตัวผู้ต้องหาภายในแต่ละท้องที่ และร่วมรักษาการณ์บริเวณศาล โดยในส่วนของศาลเอง มีเพียงเจ้าหน้าทีรักษาความปลอดภัยขององค์การสงเคราะห์ทหารผ่านศึก ที่แม้จะมีความเชี่ยวชาญจากประสบการณ์ด้านการทหาร แต่ไม่มีอาวุธประจำกายในการควบคุมเหตุการณ์ร้ายแรงต่าง ๆ ในบริเวณศาล สำนักงานศาลยุติธรรมจึงได้มีการก่อตั้งเจ้าพนักงานตำรวจศาลขึ้นมาเพื่อดูแลในพื้นที่ของศาลยุติธรรม
ในปี พ.ศ. 2561 ประธานคณะกรรมการยกร่างพระราชบัญญัติตำรวจศาล นายปุณณพัฒน์ มหาลี้ตระกูล ผู้พิพากษาประจำสำนักประธานศาลฎีกา ระบุว่าคุณสมบัติของผู้ที่จะเข้ามารับการคัดเลือกเป็นตำรวจศาลนั้น จะต้องเคยเป็นอดีตทหาร ตำรวจ หรือหน่วยงานที่เกี่ยวข้องใกล้เคียง โดยจูงใจเจ้าหน้าที่เหล่านี้ด้วยค่าตอบแทนพิเศษ เพื่อทดแทนเงินตอบแทนพิเศษจากค่าปีก ค่าร่ม หรือค่าตอบแทนอื่น ๆ ที่หน่วยงานต้นสังกัตเคยมอบให้และเสียสิทธิ์เหล่านั้นเมื่อลาออกมาเป็นตำรวจศาล
วันที่ 8 กุมภาพันธ์ พ.ศ. 2562 โฆษกศาลยุติธรรมได้ระบุว่า ตำรวจศาลได้รับการเห็นชอบร่างพระราชบัญญัติโดยสภานิติบัญญัติแห่งชาติ (สนช.) เรียบร้อยแล้ว โดยอนุมัติอัตรากำลังทั้งหมด 109 นาย พร้อมทั้งงบประมาณในปีแรกจำนวน 22.18 ล้านบาท ซึ่งได้ประกาศในราชกิจจานุเบกษาเมื่อวันที่ 16 เมษายน พ.ศ. 2562 บังคับใช้เมื่อพ้นจากกำหนดในการประกาศในราชกิจจานุเบกษา 90 วัน โดยเปิดรับเจ้าพนักงานตำรวจศาลรุ่นแรกจำนวน 35 นาย และเริ่มปฏิบัติงานวันแรกเมื่อวันที่ 6 สิงหาคม พ.ศ. 2562 ซึ่งในช่วงแรกจะเน้นการวางกำลังไปที่อาคารทำการของศาลยุติธรรม
ภารกิจ

ตำรวจศาลมีอำนาจหน้าที่ในการรักษาความปลอดภัยรวมถึงอารักขาคุ้มครองข้าราชการฝ่ายตุลาการ รักษาความสงบเรียบร้อย ป้องกันและปราบปรามการกระทำความผิดในบริเวณศาล การควบคุมตัวผู้ต้องหาจากกระบวนการศาลเพื่อนำส่งต่อกรมราชทัณฑ์เพื่อนำฝากขังที่เรือนจำ
นอกจากนี้ยังมีอำนาจหน้าที่ในการติดตามจับกุมผู้ต้องหาหรือจำเลยที่หลบหนีจากการปล่อยตัวชั่วคราว ขัดคำสั่งของหมายเรียกหรือคำสั่งศาล ปฏิบัติงานร่วมกับตำรวจในการดำเนินการจับกุมเพื่อเข้าสู่กระบวนการศาล โดยมีอำนาจหน้าที่เช่นเดียวกันกับเจ้าพนักงานฝ่ายปกครองหรือตำรวจตามประมวลกฎหมายวิธีพิจารณาความอาญา ซึ่งนอกจากนี้ ตำรวจศาลยังสามารถติดตามผู้ต้องหาหรือจำเลยได้จากกำไล EM ที่สามารถรายงานตำแหน่งได้ตลอดเวลา รวมถึงมีการแจ้งเตือนเมือมีการพยายามถอดหรือทำลายอุปกรณ์ติดตาม
คุณสมบัติ

เจ้าพนักงานตำรวจศาล ตามระเบียบคณะกรรมการข้าราชการศาลยุติธรรม ประกอบด้วย
ประเภทวิชาการ จะต้องมีอายุไม่เกิน 35 ปีบริบูรณ์ในวันที่ยื่นใบสมัคร สำเร็จการศึกษาระดับปริญญาตรีทางกฎหมายหรือเทียบเท่าในระดับเดียวกัน เพื่อประโยชน์ในการปฏิบัติงาน เคยผ่านงานรักษาความปลอดภัย การปราบปราม สืบสวน สอบสวน การข่าว การตรวจสอบพฤติการณ์บุคคล หรืองานธุรการของศาลยุติธรรมไม่น้อยกว่าห้าปี และจะต้องมีคุณสมบัติข้อใดข้อหนึ่งข้างต้นดังนี้
เป็นข้าราชการศาลยุติธรรมประเภทวิชาการ ระดับปฏิบัติการ หรือสูงกว่า
หรือ เป็นเจ้าพนักงานตำรวจศาลประเภททั่วไป ระดับชำนาญงาน หรือสูงกว่า
หรือ เป็นนายทหารหรือตำรวจสัญญาบัตร ยศไม่ต่ำกว่าร้อยโท เรือโท เรืออากาศโท หรือร้อยตำรวจโท หรือเจ้าหน้าที่รัฐที่มีงานด้านการรักษาความปลอดภัย การปราบปราม สืบสวน สอบสวน การข่าว การตรวจสอบพฤติการณ์บุคคล ในประเภทวิชาการ ระดับปฏิบัติการ หรือสูงกว่า กรณีชำนาญการพิเศษ ต้องมียศไม่ต่ำกว่า พันเอก นาวาเอก นาวาอากาศเอก หรือพันตำรวจเอก หรือเทียบเท่า
ประเภททั่วไป จะต้องมีอายุไม่เกิน 35 ปีบริบูรณ์ในวันที่ยื่นใบสมัคร จบการศึกษาไม่ต่ำกว่าประกาศนียบัตรวิชาชีพชั้นสูง หรือเทียบเท่าไม่จำกัดสาขาวิชา หรือจบจากโรงเรียนนายสิบตำรวจ นายสิบทหารบก จ่าอากาศ ชุมพลทหารเรือหรือเทียบเท่า และเคยผ่านงานรักษาความปลอดภัย การปราบปราม สืบสวน สอบสวน การข่าว การตรวจสอบพฤติการณ์บุคคล หรืองานธุรการของศาลยุติธรรมไม่น้อยกว่าห้าปี และมีทักษะที่จำเป็นต่อตำแหน่ง
นอกจากนี้เจ้าพนักงานตำรวจศาล จะต้องมีคุณสมบัติตามระเบียบคณะกรรมการข้าราชการศาลยุติธรรม ว่าด้วยการแต่งตั้งเจ้าพนักงานตำรวจศาล พ.ศ. 2562
ประเภทตำแหน่ง

สำหรับเจ้าพนักงานตำรวจศาลนั้น ใช้มาตรฐานการกำหนดตำแหน่งของสำนักคณะกรรมการข้าราชการศาลยุติธรรม (ก.ศ.) ประกอบไปด้วย
ประเภททั่วไประดับปฏิบัติงาน ระดับชำนาญงาน และระดับอาวุโส
ประเภทวิชาการ ระดับปฏิบัติการ ระดับชำนาญการ และระดับชำนาญการพิเศษ
โครงสร้าง

ตำรวจศาล แบ่งโครงสร้างการทำงานอยู่ภายในศูนย์รักษาความปลอดภัย สำนักงานศาลยุติธรรม แบ่งออกเป็น 7 ส่วน
ส่วนเจ้าพนักงานตำรวจศาล 1 รับผิดชอบในพื้นที่กรุงเทพมหานคร และพื้นที่รับผิดชอบของหน่วยงานในสังกัดสำนักงานศาลยุติธรรมภาค 1
ส่วนเจ้าพนักงานตำรวจศาล 2 รับผิดชอบในพื้นรับผิดชอบของหน่วยงานในสังกัดสำนักงานศาลยุติธรรมภาค 2 และภาค 7
ส่วนเจ้าพนักงานตำรวจศาล 3 รับผิดชอบในพื้นรับผิดชอบของหน่วยงานในสังกัดสำนักงานศาลยุติธรรมภาค 3 และภาค 4
ส่วนเจ้าพนักงานตำรวจศาล 4 รับผิดชอบในพื้นรับผิดชอบของหน่วยงานในสังกัดสำนักงานศาลยุติธรรมภาค 5 และภาค 6
ส่วนเจ้าพนักงานตำรวจศาล 5 รับผิดชอบในพื้นรับผิดชอบของหน่วยงานในสังกัดสำนักงานศาลยุติธรรมภาค 8 และภาค 9
ส่วนเจ้าพนักงานตำรวจศาล 6 รับผิดชอบในพื้นที่ทั่วราชอาณาจักร
ส่วนฝึกอบรมเจ้าพนักงานตำรวจศาล
ผลการปฏิบัติงาน

จากผลการปฏิบัติงานในรายงานประจำปี พ.ศ. 2563 ตำรวจศาลสามารถสืบสวนจับกุมร่วมกับหน่วยงานบังคับใช้กฎหมายอื่นได้จำนวนทั้งสิ้น 2,050 หมายจับ ระงับและควบคุมเหตุฉุกเฉินภายในศาลจำนวน 174 ครั้ง ดูแลรักษาความปลอดภัยและอารักขาภายในศาลและสำนักงานศาลยุติธรรมจำนวน 263 ครั้ง และมีเป้าหมายในการเพิ่มอัตรากำลังตำรวจศาลให้ได้จำนวน 871 นาย ภายในปี พ.ศ. 2567 จากกรอบอัตรากำลังทั้งหมด 1,180 นาย
การติดกำไลข้อเท้าอิเล็กทรอนิกส์ ตามคำสั่งศาลอาญา เป็นอีกหนึ่งเครื่องมือในการติดตามผู้ได้รับการประกันตัวของตำรวจศาล
จังหวัดนางาโนะ

จังหวัดในประทเศญี่ปุ่น
จังหวัดนางาโนะ (ญี่ปุ่น: 長野県; โรมาจิ: Nagano-ken) เป็นจังหวัดที่ไม่ติดทะเลในประเทศญี่ปุ่น ตั้งอยู่ในภูมิภาคชูบุ บนเกาะฮนชู จังหวัดนางาโนะมีประชากร 2,007,682 คน (ข้อมูลเมื่อ 1 กรกฎาคม ค.ศ.  2023 (2023 -07-01)) และมีพื้นที่ 13,561.56 ตารางกิโลเมตร (5,236.15 ตารางไมล์) ทางเหนือติดกับจังหวัดนีงาตะ ทางตะวันออกเฉียงเหนือติดกับจังหวัดกุมมะ ทางตะวันออกติดกับจังหวัดไซตามะ ทางตะวันออกเฉียงใต้ติดกับจังหวัดยามานาชิ ทางใต้ติดกับจังหวัดชิซูโอกะกับจังหวัดไอจิ และทางตะวันตกติดกับจังหวัดกิฟุกับจังหวัดโทยามะ
เมืองหลักและเมืองใหญ่สุดของจังหวัดคือนางาโนะ ส่วนเมืองหลักอื่น ๆ ได้แก่ มัตสึโมโตะ, อูเอดะ และอีดะ
เขตการปกครอง

จังหวัดนางาโนะ ประกอบด้วย 19 นคร 14 อำเภอ 23 เมือง และ 35 หมู่บ้าน ได้แก่
เขตการปกครอง > นคร

โคมางาเนะ (ญี่ปุ่น: 駒ヶ根市; โรมาจิ: Komagane-shi)
โคโมโระ (ญี่ปุ่น: 小諸市; โรมาจิ: Komoro-shi)
ชิกูมะ (ญี่ปุ่น: 千曲市; โรมาจิ: Chikuma-shi)
ชิโนะ (ญี่ปุ่น: 茅野市; โรมาจิ: Chino-shi)
ชิโอจิริ (ญี่ปุ่น: 塩尻市; โรมาจิ: Shiojiri-shi)
ซากุ (ญี่ปุ่น: 佐久市; โรมาจิ: Saku-shi)
ซูซากะ (ญี่ปุ่น: 須坂市; โรมาจิ: Suzaka-shi)
ซูวะ (ญี่ปุ่น: 諏訪市; โรมาจิ: Suwa-shi)
โทมิ (ญี่ปุ่น: 東御市; โรมาจิ: Tōmi-shi)
นากาโนะ (ญี่ปุ่น: 中野市; โรมาจิ: Nakano-shi)
นางาโนะ (ญี่ปุ่น: 長野市; โรมาจิ: Nagano-shi) (เมืองหลวง)
มัตสึโมโตะ (ญี่ปุ่น: 松本市; โรมาจิ: Matsumoto-shi)
อาซูมิโนะ (ญี่ปุ่น: 安曇野市; โรมาจิ: Azumino-shi)
อินะ (ญี่ปุ่น: 伊那市; โรมาจิ: Ina-shi)
อีดะ (ญี่ปุ่น: 飯田市; โรมาจิ: Iida-shi)
อียามะ (ญี่ปุ่น: 飯山市; โรมาจิ: Iiyama-shi)
อูเอดะ (ญี่ปุ่น: 上田市; โรมาจิ: Ueda-shi)
โอกายะ (ญี่ปุ่น: 岡谷市; โรมาจิ: Okaya-shi)
โอมาจิ (ญี่ปุ่น: 大町市; โรมาจิ: Ōmachi-shi)
ข้อมูล

Nussbaum, Louis-Frédéric and Käthe Roth. (2005). Japan encyclopedia. Cambridge: Harvard University Press. ISBN 978-0-674-01753-5; OCLC 58053128
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดนางาโนะ
เว็บไซต์ทางการของจังหวัดนางาโนะ (ในภาษาญี่ปุ่น)
Nagano Prefecture Official Website (ในภาษาอังกฤษ)
Nagano Prefecture Tourism Website (ในภาษาอังกฤษ)
36°15′N 138°6′E﻿ / ﻿36.250°N 138.100°E﻿ / 36.250; 138.100
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
อื่น ๆ:  IdRef
เพลงเรือ

เพลงเรือ เป็นเพลงพื้นบ้านที่เล่นกันในฤดูน้ำหลาก เป็นเพลงปฏิพากย์ชนิดเดียวที่ร้องเล่นกลางลำน้ำโดยพ่อเพลงและแม่เพลงอยู่คนละลำ จังหวัดที่เล่นเพลงเรือ ได้แก่ จังหวัดที่อยู่ริมแม่น้ำในภาคกลาง เช่น อยุธยา อ่างทอง สิงห์บุรี สุพรรณบุรี ลพบุรี และ พิษณุโลก เพลงเรือส่วนใหญ่จะถนัดร้องบทชิงชู้ ฉันทลักษณ์เหมือนเพลงปรบไก่
ตัวอย่าง

การร้องเพลงเรือจะมีบทลูกคู่รับว่า ฮ้าไฮ้ และมีบทกระทุ้งว่า ชะชะ ดังตัวอย่าง
ฝ่าชาย
เอ่อเอ้อเอิงเอยวันี้ประจวบปานบวบประจบบุญพาได้มาพบ (ห้า ให้) น้องยา
ให้แม่เอ่ยกันเถิดน้องขอให้แม่ร้องขึ้นรำพี่อยากจะขอฟังคำ (ห้า ให้) น้องว่า
ให้แม่ร่ายขึ้นร้องให้แม่น้องเอื้อนเอ่ยอย่าทำท่าวางเฉย (ห้า ให้) ให้มันช้า
น้องอย่านิ่งจับบทไปเลยแม่รจนา เงาะน้อยหอยสังข์คู่สร้างมาหา ให้เผยพักตร์ขึ้นมาพาทีเอยเอิง
ฝ่ายหญิง
เสียงใครที่ไหนแน่เสียงใครมาเรียกหาแม่ (ห้า ให้) ที่ไหนล่า
แต่พอเรียกก็ขานแต่พอวานก็เอ่ยน้องไม่นิ่งอยู่เฉย (ห้า ให้) ชักช้า
ถามพ่อเจ้าประคุณทูลกระหม่อมเต่าทองพี่มาเรียกหาน้อง (ห้า ให้) ทำไมขา
ฉันร้องทักชมโฉมไปด้วยลมวาจา ฉันได้รองน้ำข้าวไว้ซักเก้ากะลาให้คุณพี่ที่มาหาน้องเอย
ลักษณะบังคับ

บาทละ 2 วรรค
วรรคละ 7 - 9 คำ
จำนวนคำวรรคแรกมักมากกว่าวรรคหลัง
ไม่จำกัดความยาวในหนึ่งบทมีตั้งแต่ 3 คำกลอนขึ้นไป
จบบทด้วยคำว่า เอย
บังคับสัมผัสแบบกานต์ดั้น
บทร้องพิเศษ

บทจากเพลงเรือนอกจากจะร้องแบบธรรมดาแล้วยังมีบทร้องพิเศษที่เรียกว่า ออกช่อ ต่อท้าย ดังตัวอย่าง
ญ.
ช่อเจ้าเอ้ยมะกอกหอมดอกมะปลิง
พอของใหม่มาเข้าเอาของเก่าขว้างทิ้ง
ดิฉันไม่ใช่แสร้งรำพันเป็นเช่นนั้นจริง ๆ
จะดักลอบเอาปลาเขาถอดงาขว้างทิ้ง
อีกหน่อยก็แบนแปดแป๋เเหมือนตะแกรกล้วยปิ้ง
คงจะมีอยู่เหลือก็ไอ้มะขือนมลิง
ช่อฉันเอ้ยมะปลิงหอมไม่หายเลยเอย
ช.
เหลืองเอ๋ยใบยอหอมช่อผักบุ้ง
จะแปลงเป็นยุงก้นปล่องไปกัดน้องในมุ้ง
กัดตรงไหนไม่ปวดยกเว้นตรงหนวดยุ่ง ๆ
เจ้าช่อฉันเอ้ยผักยุ้งหอมเมื่อยามเย็นเอยหอมเมื่อเย็นวานเอยหอมเมื่อวานซืนเอยหอมเมื่อคืนวานเอย
แหล่งข้อมูลอื่น

กรมส่งเสริมวัฒนธรรม : เพลงเรือ (pdf)[ลิงก์เสีย]
ปลูกปัญญา : การแสดงพื้นเมืองภาคกลาง ตอน เพลงเรือ[ลิงก์เสีย]
| ด ค กมรดกภูมิปัญญาทางวัฒนธรรมของชาติ สาขาศิลปะการแสดง โดยกระทรวงวัฒนธรรม |
| --- | --- |
ดนตรีและเพลงร้อง:  วงสะล้อ ซอ ปิน  ซอล้านนา  หมอลำพื้น  หมอลำกลอน  ลำผญา  เพลงโคราช  ดิเกร์ ฮูลู  ปี่พาทย์  กระจับปี่  เปี๊ยะ  ขับเสภา  ดนตรีของกลุ่มชาติพันธุ์ลีซู  ซอสามสาย  เพลงหน้าพาทย์  กันตรึม  เจรียง  กาหลอ  วงปี่จุม  วงมังคละ  วงมโหรี  แคน  พิณ  กรือโต๊ะ  ลำตัด  เพลงอีแซว  สวดสรภัญญ์  เพลงบอก  เพลงเรือแหลมโพธิ์  เค่ง  เพลงฉ่อย  เพลงเรือ  เพลงนา  แตรวง  โปงลาง  กลองอืด 
นาฏศิลป์และการละคร:  โขน  หนังใหญ่  ละครชาตรี  โนรา  หนังตะลุง   ละครใน  หุ่นกระบอก  ลิเกทรงเครื่อง  รำเพลงช้า-เพลงเร็ว  แม่ท่ายักษ์-ลิง   ละครนอก  การแสดงในพระราชพิธี  ก้านกกิงกะหร่า  ฟ้อนม่านมุ้ยเชียงตา  รำฝรั่งคู่  ละครดึกดำบรรพ์  โนราโรงครู  มะโย่ง  รองเง็ง  ฟ้อนเล็บ  รำประเลง  ฟ้อนกลองตุ้ม  ลิเกป่า  ฟ้อนโยคีถวายไฟ  ระบำสี่บท  รำแม่บท  รำโทน  หนังประโมทัย  รำมอญ  รำตร๊ด  ลำแมงตับเต่าไทเลย 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม
งาน

งาน อาจหมายถึง
งาน กิจกรรมของมนุษย์
การจ้างแรงงาน (hire of service), สัญญาให้ทำงาน (service) ขึ้น
อาชีพ (job หรือ occupation), งานที่ทำเป็นประจำเพื่อเลี้ยงชีพ
วิชาชีพ (profession), อาชีพที่ต้องอาศัยวิชาความรู้ความชำนาญ
งานอาชีพ (career)
งาน (ฟิสิกส์) ในทางฟิสิกส์คือปริมาณของ แรง × ระยะทาง
งาน (หน่วยวัดพื้นที่) หน่วยวัดพื้นที่ของไทย
การพิธีหรือการรื่นเริงที่คนมาชุมนุมกัน เรียกโดยย่อว่า งาน
งานฉลอง งานเลี้ยง หรือปาร์ตี้
นางงามนานาชาติ 2015

| นางงามนานาชาติ 2015 |
| --- | --- |
วันที่: 5 พฤศจิกายน พ.ศ. 2558
พิธีกร: Tetsuya Bessho
สถานที่จัด: Grand Prince Hotel Takanawa, โตเกียว, ญี่ปุ่น
ถ่ายทอดทาง: UStream PlayStation Network
เข้าร่วมประกวด: 70
ผ่านเข้ารอบ: 10
ถอนตัว: อาร์มีเนีย ชิลี กือราเซา อียิปต์ เอสโตเนีย กาบอง จอร์เจีย เยอรมนี กัวเตมาลา กายอานา อิสราเอล เซอร์เบีย สวีเดน
กลับมาเข้าร่วม: คอสตาริกา เดนมาร์ก กัวเดอลุป กวม ฮาวาย เคนยา ลักเซมเบิร์ก มอลโดวา หมู่เกาะนอร์เทิร์นมาเรียนา ตูนิเซีย
ผู้ชนะเลิศ: Edymar Martínez    เวเนซุเอลา
ชุดประจำชาติยอดเยี่ยม: Arisa Nakagawa    ญี่ปุ่น
Best Body: Edymar Martínez    เวเนซุเอลา
Best Dresser: Janicel Lubina    ฟิลิปปินส์
← 20142016 →
นางงามนานาชาติ 2015, ครั้งที่ 55 ซึ่งจัดขึ้นเมื่อวันที่ 5 พฤศจิกายน พ.ศ. 2558 ที่Grand Prince Hotel Takanawa, ในกรุงโตเกียว, ประเทศญี่ปุ่น. โดย Valerie Hernandez 
นางงามนานาชาติ2014 จากเปอร์โตริโกเป็นผู้สวมมงกุฎใหกับ
Edymar Martínez สาวงามจากเวเนซุเอลา
ผลการประกวด > ลำดับ

| ผลการประกวด | ผู้เข้าประกวด |
| --- | --- |
นางงามนานาชาติ 2015:   เวเนซุเอลา – Edymar Martínez
รองอันดับ 1:   ฮอนดูรัส – Jennifer Valle
รองอันดับ 2:   เคนยา – Eunice Onyango
รองอันดับ 3:   เวียดนาม – Phạm Hồng Thúy Vân
รองอันดับ 4:   สหรัฐ – Lindsay Becker
10 คนสุดท้าย:   บราซิล – Isis Stocco   เม็กซิโก – Lorena Sevilla   ฟิลิปปินส์ – Janicel Lubina   ไทย – ศศิ สินทวี   สหราชอาณาจักร – Sophie Loudon
คอนติเนนทอลควีนส์

| ทวีป | ผู้เข้าประกวด |
| --- | --- |
มิสอินเตอร์เนชันแนลl แอฟริกา:   เคนยา – Eunice Onyango
มิสอินเตอร์เนชันแนล อเมริกา:   อารูบา – Laura Marcela Ruiz
มิสอินเตอร์เนชันแนล เอเชีย:   Korea – Park Ah-reum
มิสอินเตอร์เนชันแนล ยุโรป:   โปรตุเกส – Isabel Vieria
มิสอินเตอร์เนชันแนล โอเชียเนีย:   รัฐฮาวาย – Brianna Acosta
รางวัลพิเศษ

| รางวัล | ผู้เข้าประกวด |
| --- | --- |
ชุดประจำชาติยอดเยี่ยม:   ญี่ปุ่น – Arisa Nakagawa
ชุดราตรียอดเยี่ยม:   ฟิลิปปินส์ – Janicel Lubina
มิสเฟอร์เฟคต์บอดี:   เวเนซุเอลา – Edymar Martínez
มิสทัวริซึมแอมบาสเดอร์:   อาร์เจนตินา – Helena Zuiani
มิสพานาโซนิคบิวตี้:   รัฐฮาวาย – Brianna Acosta   มาเก๊า – Ana Choi
มิสโกลบอลบลูอะวอร์ดส์:   เปรู – Cynthia Toth   รัสเซีย – Valeria Kufterina
ดูเพิ่ม

นางงามนานาชาติ
แหล่งข้อมูลอื่น

เว็บไซต์การประกวดอย่างเป็นทางการ
| ด ค กนางงามนานาชาติ |
| --- | --- |
 1960  1961  1962  1963  1964  1965  1966  1967  1968  1969 
 1970  1971  1972  1973  1974  1975  1976  1977  1978  1979 
 1980  1981  1982  1983  1984  1985  1986  1987  1988  1989 
 1990  1991  1992  1993  1994  1995  1996  1997  1998  1999 
 2000  2001  2002  2003  2004  2005  2006  2007  2008  2009 
 2010  2011  2012  2013  2014  2015  2016  2017  2018  2019 
 2020  2021  2022  2023 
 รายนาม  รองชนะเลิศ  รางวัลพิเศษ  คอนติเนนตัลควีนส์  ประเทศ
โฟร์ซีซันส์ ไพรเวท เรสซิเด้นซ์ กรุงเทพฯ

| โฟร์ซีซันส์ ไพรเวท เรสซิเด้นซ์ กรุงเทพฯ ณ แม่น้ำเจ้าพระยา |
| --- | --- |
อาคารในเดือนกรกฎาคม พ.ศ. 2564
th
ข้อมูลทั่วไป
สถานะ: เสร็จสมบูรณ์
ประเภท: ที่อยู่อาศัย
สถาปัตยกรรม: สมัยใหม่
ที่ตั้ง: 300 ถนนเจริญกรุง แขวงยานนาวา เขตสาทร
เมือง: กรุงเทพมหานคร
ประเทศ: ประเทศไทย
พิกัด: 13°42′45″N 100°30′37″E﻿ / ﻿13.71257°N 100.51030°E﻿ / 13.71257; 100.51030
เริ่มสร้าง: ไตรมาสที่ 3 พ.ศ. 2557
แล้วเสร็จ: 16 กุมภาพันธ์ พ.ศ. 2561
เปิดใช้งาน: พ.ศ. 2563
ความสูง: 299.5 เมตร (983 ฟุต)
ข้อมูลทางเทคนิค
จำนวนชั้น: 74 ชั้น
โฟร์ซีซันส์ ไพรเวท เรสซิเด้นซ์ กรุงเทพฯ (อังกฤษ: Four Seasons Private Residences Bangkok) เป็นตึกระฟ้าที่อยู่อาศัยความสูง 73 ชั้น ตั้งอยู่ริมแม่น้ำเจ้าพระยา บนถนนเจริญกรุง ในพื้นที่แขวงยานนาวา เขตสาทร กรุงเทพมหานคร เป็นส่วนหนึ่งของโครงการเจ้าพระยา เอสเตท ของคันทรี่ กรุ๊ป ดีเวลลอปเมนท์ ตัวอาคารมีความสูงในเชิงโครงสร้างรวม 299.5 เมตร (983 ฟุต)
ประวัติ

อาคารนี้เป็นอาคารที่สูงเป็นอันดับที่ 4 ในกรุงเทพมหานคร และประเทศไทย เป็นอันดับที่ 13 ในเอเชียตะวันออกเฉียงใต้ และเป็นอาคารที่อยู่อาศัยที่สูงเป็นอันดับที่ 23 ของโลก
อาคารตั้งอยู่ริมแม่น้ำเจ้าพระยา และมีความโดดเด่นมากกว่าอาคารที่อยู่อาศัยอื่นด้วยความสูง รูปแบบสถาปัตยกรรมเป็นแบบสมัยใหม่ และมีรูปทรงที่เป็นเอกลักษณ์เฉพาะตัว อาคารนี้พัฒนาโดยบริษัท คันทรี่ กรุ๊ป ดีเวลลอปเมนท์ จำกัด (มหาชน) และบริหารโดยเครือโรงแรมโฟร์ซีซันส์ ได้รับการออกแบบให้เป็นพื้นที่อยู่อาศัยถาวรหรือชั่วคราวสำหรับผู้คน วัสดุก่อสร้างที่ใช้ส่วนใหญ่เป็นกระจกและคอนกรีต
อาคารนี้เป็นหนึ่งในอาคารที่ใหม่ที่สุดในกรุงเทพมหานคร ซึ่งเป็นอีกสาเหตุหนึ่งที่ทำให้สังเกตเห็นได้ง่ายเนื่องจากมีด้านหน้าอาคาร
อาคารดังกล่าวเป็นส่วนหนึ่งของการขยายตัวของที่อยู่อาศัยในกรุงเทพมหานคร เนื่องจากมีนักท่องเที่ยวและประชาชนเดินทางเข้ามาในเมืองมากขึ้น ได้รับการยกย่องให้เป็น "แหล่งทองคำแห่งสุดท้ายในกรุงเทพฯ" เนื่องด้วยประชากรหนาแน่นและมีพื้นที่ก่อสร้างอาคารน้อย
อาคารนี้เป็นส่วนหนึ่งของโครงการ เจ้าพระยา เอสเตท ซึ่งมีมูลค่ารวมทั้งโครงการจำนวน 32,000 ล้านบาท เริ่มก่อสร้างเมื่อช่วงไตรมาสที่ 3 พ.ศ. 2557 และแล้วเสร็จเมื่อเดือนกุมภาพันธ์ พ.ศ. 2561 จากนั้นเริ่มโอนกรรมสิทธิ์ห้องพักตั้งแต่ต้นปี พ.ศ. 2563 โดย ณ เดือนกันยายน พ.ศ. 2563 มีการขายยูนิตออกไปแล้ว 70% แม้ว่าช่วงเวลาดังกล่าวจะเป็นช่วงที่มีการระบาดทั่วของโควิด-19 ก็ตาม
ดูเพิ่ม

รายชื่ออาคารที่สูงที่สุดในกรุงเทพมหานคร
รายชื่ออาคารที่สูงที่สุดในประเทศไทย
รายชื่ออาคารที่สูงที่สุดในเอเชียตะวันออกเฉียงใต้
รายชื่ออาคารที่อยู่อาศัยที่สูงที่สุดในโลก
แหล่งข้อมูลอื่น

เว็บไซต์ทางการ
แผนที่และภาพถ่ายทางอากาศของ โฟร์ซีซันส์ ไพรเวท เรสซิเด้นซ์ กรุงเทพฯ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°42′45″N 100°30′37″E﻿ / ﻿13.71257°N 100.51030°E﻿ / 13.71257; 100.51030
| ด ค กตึกระฟ้าในกรุงเทพมหานคร |
| --- | --- | --- |
| ฝั่งพระนคร |  ตึกใบหยก 2  สเตท ทาวเวอร์  โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์  เดอะเม็ท  เอ็มไพร์ทาวเวอร์  จิวเวอร์รี่ เทรด เซ็นเตอร์  เดอะ พาโน  ไชน่า รีซอร์สเซส ทาวเวอร์  มิลเลนเนียม เรสซิเดนซ์  เซ็นทรัลเวิลด์ ออฟฟิสเศส  แกรนด์ เซ็นเตอร์ พอยท์ ราชดำริ  อับดุลราฮิม เพลส  สาทรสแควร์  เทอร์มินอล 21 อโศก  จัตุรัสจามจุรี  ตึกช้าง  โรงแรมแมนดาริน โอเรียนเต็ล กรุงเทพ  อมันตา ลุมพินี  เอ็ม สีลม  คิง เพาเวอร์ มหานคร  โฟร์ซีซันส์ ไพรเวท เรสซิเด้นซ์ กรุงเทพฯ  วันซิตี้เซ็นเตอร์  วัน แบงค็อก ทาวเวอร์  เดอะ เรสซิเดนเซส แอท ดุสิต เซ็นทรัล พาร์ค  |  |
| ฝั่งธนบุรี |  เดอะ ริเวอร์ ทาวเวอร์ เอ  สินสาธร ทาวเวอร์  โรงแรมเพนนินซูล่า  ไอคอนสยาม  ธนาคารกสิกรไทย สำนักถนนราษฎร์บูรณะ  |  |
| ดูเพิ่ม |  รายชื่ออาคารที่สูงที่สุดในประเทศไทย  รายชื่อตึกที่สูงที่สุดในโลก  รายชื่อตึกที่ใหญ่ที่สุดในโลก  รายชื่อเมืองที่มีตึกระฟ้ามากที่สุดในโลก  |  |
 ตัวเอียง หมายถึงตึกระฟ้าที่อยู่ในระหว่างก่อสร้างหรือระหว่างการเตรียมการก่อสร้าง 
ด้านข้างอาคารมองจากแม่น้ำ